ประกาศบริษัท การบินไทย จำกัด (มหาชน)ประกาศบริษัทการบินไทย จำกัด (มหาชน)ที่ ๐๓/๒๕๕๖เรื่องข้อมูลข่าวสารส่วนบุคคล[๑] เพื่อเป็นการปฏิบัติตามพระราชบัญญัติข้อมูลข่าวสารของราชการ พ.ศ.๒๕๔๐ มาตรา ๒๓ (๓)ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยการจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอนั้นจึงให้ยกเลิกประกาศบริษัท การบินไทย จำกัด (มหาชน) ที่ ๐๗/๒๕๕๐ เรื่อง ข้อมูลข่าวสารส่วนบุคคลโดยให้ใช้ประกาศนี้แทนบริษัท การบินไทย จำกัด (มหาชน)เป็นรัฐวิสาหกิจในสังกัดกระทรวงคมนาคม จึงขอประกาศให้ทราบว่าบริษัท การบินไทยจำกัด (มหาชน) ได้จัดให้มีระบบข้อมูลข่าวสารส่วนบุคคลของบริษัทฯ ดังต่อไปนี้ข้อมูลข่าวสารส่วนบุคคลของพนักงานก) ประเภทของบุคคลที่มีการเก็บข้อมูลไว้- พนักงานประจำและลูกจ้างชั่วคราวที่ยังปฏิบัติหน้าที่- พนักงานประจำและลูกจ้างชั่วคราวที่พ้นสภาพ- ผู้มารับบริการตรวจรักษา ณ สำนักงานแพทย์ บริษัท การบินไทย จำกัด(มหาชน)ข) ประเภทของระบบข้อมูลข่าวสารส่วนบุคคล- แฟ้มประวัติพนักงานและลูกจ้างชั่วคราว- ฐานข้อมูลด้านบุคคลในระบบคอมพิวเตอร์- เวชระเบียนค) ลักษณะการใช้ข้อมูลตามปกติ- ใช้ในการบริหารงานด้านทรัพยากรบุคคล การแต่งตั้ง โยกย้ายบริหารเงินเดือนค่าจ้าง การให้สวัสดิการ การลงโทษทางวินัย- การให้สวัสดิการและการตรวจสอบประวัติในกรณีที่จำเป็น- ใช้ประกอบการวินิจฉัยเพื่อการรักษาและป้องกันโรคง) วิธีการขอตรวจดูข้อมูลข่าวสารของเจ้าของข้อมูล- เจ้าของข้อมูลขอตรวจสอบข้อมูลด้วยตนเองหรือกรณีที่มีความประสงค์จะขอคัดลอกประวัติให้ยื่นแบบฟอร์ม(ขอได้ที่กองบริหารข้อมูลทรัพยากรบุคคล) โดยทำหนังสือถึงผู้จัดการกองบริหารข้อมูลทรัพยากรบุคคล ฝ่ายบริหารบุคลากร บริษัท การบินไทย จำกัด (มหาชน)- เจ้าของข้อมูลขอตรวจสอบข้อมูลทางการแพทย์ของตนเองโดยทำหนังสือถึงผู้จัดการสำนักงานแพทย์ และแจ้งวัตถุประสงค์การขอข้อมูลด้วยจ) วิธีการขอให้แก้ไขเปลี่ยนแปลงข้อมูล- ข้อมูลประวัติส่วนตัวของตนเอง หรือ บุคคลในครอบครัวเจ้าของข้อมูลสามารถแก้ไขเปลี่ยนแปลงโดยยื่นสำเนาเอกสารหลักฐานสำคัญพร้อมทำหนังสือถึงหัวหน้าหน่วยงานต้นสังกัด ถึงกองบริการและสนับสนุนงานบุคคลหรือเจ้าของข้อมูลติดต่อแก้ไขเปลี่ยนแปลงข้อมูลได้ด้วยตนเองที่เจ้าหน้าที่กองบริการและสนับสนุนงานบุคคล พร้อมเอกสารที่จะขอแก้ไข- การเปลี่ยนแปลงผู้รับผลประโยชน์ เจ้าของข้อมูลกรอกแบบฟอร์มหนังสือแสดงเจตนาในกรณีเสียชีวิต ยื่นต่อกองบริการและสนับสนุนงานบุคคล เพื่อทดแทนฉบับเดิม- ข้อมูลทางการแพทย์ไม่สามารถแก้ไขได้ฉ) แหล่งที่มาของข้อมูล- เจ้าของประวัติ- หน่วยงานต้นสังกัด- หน่วยงานต่าง ๆ ในฝ่ายบริหารบุคลากร- หน่วยงานภายในบริษัทฯ- เจ้าหน้าที่ทางการแพทย์ สำนักงานแพทย์ฝ่ายบริหารสิทธิประโยชน์พนักงานข้อมูลข่าวสารส่วนบุคคลของผู้โดยสารก) ประเภทของบุคคลที่มีการเก็บข้อมูลไว้- ผู้โดยสาร- ผู้โดยสารที่เดินทางแล้ว- ผู้โดยสารที่เป็นสมาชิกรายการสะสมไมล์ รอยัล ออร์คิด พลัสของบริษัท การบินไทย จำกัด (มหาชน)ข) ประเภทของระบบข้อมูลข่าวสารส่วนบุคคล- ข้อมูลการเดินทางของผู้โดยสาร (Passenger Name Record)- บัตรโดยสารการเดินทางที่ใช้แล้ว/บัญชีรายชื่อผู้โดยสาร- แฟ้มข้อมูลประวัติการเดินทางของสมาชิกรายการสะสมไมล์ รอยัล ออร์คิดพลัสค) ลักษณะการใช้ข้อมูลตามปกติ- เพื่อใช้ในการให้บริการด้านการเดินทางแก่ผู้โดยสารของบริษัทการบินไทย จำกัด (มหาชน) และสายการบินพันธมิตร- ใช้คำนวณรายได้/เก็บรักษา- เพื่อสมนาคุณสมาชิก ในการให้สิทธิประโยชน์ และแลกรับรางวัลรวมทั้งเพื่อประโยชน์ทางการตลาดของบริษัท การบินไทย จำกัด (มหาชน)ง) วิธีการขอตรวจดูข้อมูลข่าวสารของเจ้าของข้อมูล- ติดต่อศูนย์บริการลูกค้าทางโทรศัพท์ สำนักงานขายสำนักงานตัวแทนการขาย และกองตรวจรับบัตรโดยสาร ของ บริษัท การบินไทย จำกัด (มหาชน)- เจ้าของข้อมูลต้องมาตรวจสอบข้อมูลด้วยตนเอง โดยแจ้งวันที่เดินทางเที่ยวบิน และชื่อผู้โดยสาร พร้อมทั้งแจ้งวัตถุประสงค์ในการขอตรวจสอบเพื่อหน่วยงานข้างต้นจะได้ประสานงานกับศูนย์ข้อมูลข่าวสารของ บริษัท การบินไทยจำกัด (มหาชน)- สมาชิกรายการสะสมไมล์ รอยัล ออร์คิด พลัสต้องทำการขอตรวจสอบข้อมูลการสะสมไมล์ด้วยตนเองโดยแจ้งวัตถุประสงค์ในการขอตรวจสอบข้อมูลที่กองบริการสมาชิกรอยัลออร์คิด พลัส บริษัท การบินไทย จำกัด (มหาชน)จ) วิธีการขอให้แก้ไขเปลี่ยนแปลงข้อมูลของสมาชิกรายการสะสมไมล์ รอยัลออร์คิด พลัส- สมาชิกต้องแจ้งหรือแสดงข้อมูลการเดินทางของผู้โดยสาร (Passenger Name Record) เพื่อทำการเปลี่ยนแปลง-สมาชิกต้องมีเอกสารยืนยันการเปลี่ยนแปลงแก้ไขข้อมูลการเดินทางหรือประวัติของสมาชิกเช่น สำเนาบัตรโดยสาร ทะเบียนสมรส ฯลฯ โดยยื่นที่ กองบริการสมาชิกรอยัล ออร์คิดพลัสฉ) แหล่งที่มาของข้อมูล- ฝ่ายธุรกิจตอบแทนลูกค้า- ฝ่ายพันธมิตรการบิน- กองคำนวณรายได้การโดยสาร- เจ้าของประวัติ/คู่สัญญาธุรกิจประกาศณ วันที่ ๒๗ กุมภาพันธ์ พ.ศ. ๒๕๕๖สรจักรเกษมสุวรรณกรรมการผู้อำนวยการใหญ่ปริยานุช/ผู้จัดทำ๑๔ พฤษภาคม๒๕๕๖อุษมล/ผู้ตรวจ๑๔ พฤษภาคม๒๕๕๖[๑] ราชกิจจานุเบกษาเล่ม ๑๓๐/ตอนที่ ๕๐ ง/หน้า ๑๖/๙ พฤษภาคม ๒๕๕๖